\chapter{PÅ LABORATORIET \label{ch.paalab}}
\bigskip
\subsection*{Hensikt}
%\bigskip
\noindent

Hovedhensikten med dette kapitlet er å påminne deg om regler og instrukser for bruk av laboratoriene ved institutt for fysikk og  gi deg det du trenger for å heve ferdigheter og kompetanse slik at du kan skrive akseptable labjournaler og rapporter.

\section{På laboratoriet}

Siden TFY4165 ikke er ditt første laboratoriekurs, forventes det at du er kjent med de vanlige regler om oppførsel på laben. Her følger en liste med de viktigste generelle reglene. Det forventes at du følger disse bestemmelsene:
\begin{itemize}
  \item Ikke ta med mat eller drikke til laben.
  \item Møt opp på timen du er satt opp på.
  \item Forhåndsoppgaver skal være gjort før du møter opp på laben. 
  \item Du vil ikke få lov til å gjennomføre eksperimentet hvis du ikke leverer forhåndsoppgavene eller hvis disse er blanke.        
  \item Den som kommer mer enn 10 minutter etter at timen har startet får ikke gjennomføre eksperimentet.
  \item Hver student må ha egen notatbok. Sidene skal være nummerert ved bruk av penn. Dette sikrer at ingen sider fjernes i løpet av semesteret.  
  \item Notatene føres ved bruk av penn (ikke blyant). Ikke visk ut feil, strek heller over. Fin føring er en fordel. 
  \item Studentene jobber to og to sammen, men hver enkelt skal gjøre notater (inkludert måledata) undervegs i sin egen notatbok.  
  \item Arbeidsstasjonen skal forlates i samme stand som du fant den, ren og pen.  
\end{itemize}

\subsection{Håndtering av flytende nitrogen}

Når du utfører oppgave nummer 2, følg sikkerhetsforskriftene som gjelder for håndtering av flytende nitrogen. Disse skal bli forklart før eksperimentet starter. Under normale forhold vil flytende nitrogen ha et kokepunkt på 77 K. Eksperimentet er ikke farlig, men du skal være oppmerksom på at huden vil få alvorlige frostskader ved vedvarende kontakt med flytende nitrogen. Du skal også være forsiktig med å ta på objekter som nylig har vært i kontakt med flytende nitrogen. 

\subsection{Muligheter for kreativitet}

Til tross for at prosedyren for hver oppgave er beskrevet i tilstrekkelig detalj, er det mange veger som fører til Rom. 
Du oppfordres derfor til å diskutere andre muligheter (både for å utføre eksperimentet og analysere måleresultater).



\section{Journal og rapport}

Hver student skal utarbeide en journal for hver av de to oppgavene (Varmepumpe og Spesifikk varmekapasitet). Journal skal føres under lab, og leveres etter lab til veilederen for godkjenning/tilbakemelding. Når begge laboratorier er fullført, skal hver student skrive en labrapport for en av de to oppgavene som hun/han velger selv. Rapporten vurderes med godkjent/ikke godkjent. Tidsfrist for å levere labrapporten er to uker etter at laben er utført. Gi den en passende tittel, og del den inn i ulike avsnitt. Her følger en liste som kan fungere som en ledetråd når du skal skrive rapporten: 
\begin{description}
   \item {Problemstilling}
   \item {Utstyr}
   \item {Oppsett og gjennomføring}
   \item {Resultat \& Analyse}  
   \item {Diskusjon} 
\end{description}

Det er forventet at labrapporten skrives på datamaskin ved å bruke Microsoft Word (eller LaTeX), og at Microsoft Excel, MATLAB,  eller lignende brukes for å analyse og plotte data. Det er også tatt for gitt at studentene har erfaring med Microsoft Excel. Dersom man ikke har brukt regneark før, bør en tilegne seg kjennskap til dette på egenhånd, før kurset starter. For eksempel kan innføringen gitt til studentene ved University of Kansas\footnote{\url {http://www.techdocs.ku.edu/docs/excel_07_intro.pdf}} og Clemson University anbefales.\footnote{\url {http://phoenix.phys.clemson.edu/tutorials/excel/index.html}}


